**Truls Tormodsønn Gjestland** (født 1943) er en norsk forsker. Hans fagfelt er akustikk, og han har gjennom hele yrkeslivet forsket på hvordan støy og lyd påvirker mennesker. Han er pr. 2022 seniorforsker ved SINTEF Digital, avdeling: Sustainable Communication Technologies.

Han er fagansvarlig for akustikkategorien i Store norske leksikon (SNL). I tillegg til sitt arbeid som forsker og formidler, har han vært, og er, engasjert som frivillig i ulike foreninger og organisasjoner, spesielt i Studentersamfundet i Trondhjem og Trondhjems Skiklub, der han fortsatt (pr. 2022) er aktiv.

I mars 2023 fikk Truls Gjestland overrakt Kongens fortjenstmedalje, spesielt for sin innsats i Studentersamfundet i Trondhjem, men også for innsatsen med Skileiken i Gråkallen og sitt lange arbeidsliv i SINTEF. 

Gjestland er gift med Marthe Gjestland. Sammen har de en datter og en sønn.

Utdannelse og yrkesliv
----------------------

Gjestland var ferdig utdannet sivilingeniør fra Norges tekniske høgskole (NTH) i 1967. Fra samme år har han vært ansatt ved forskningsinstituttet SINTEF, kun avbrutt av et år som gjesteforsker ved det amerikanske høyteknologiselskapet Bolt, Beranek & Newman. Ved SINTEF har han hatt stillinger som forsker og forskningsdirektør. Som pensjonist har han fortsatt en deltidsstilling der som seniorforsker. I perioden 1981–1983 var han medlem av SINTEFs styre. 

### Publikasjoner

* (no) Publikasjoner av Truls Gjestland i BIBSYS
* (no) Publikasjoner av Truls Gjestland i forskningsdokumentasjonssystemet CRIStin
* Gjestlands profil på Researchgate.net, med h-indeks og siteringer

### Faglige medlemskap, verv og oppdrag (utvalg)

Gjestland (i midten) var seremonimester ved NTNUs doktorpromosjoner i perioden 1992–2013. Bildet er fra 2013. T.v.: æresdoktor Sergio Paoletti, t.h.: Rektor Torbjørn Digernes. Foto: Thor Nielsen/NTNU Han har et stort internasjonalt nettverk, og har i flere år vært medlem av «International Commission on Biological Effects of Noise». Pr. 2022 er han såkalt «member at large». Han har utarbeidet en overordnet plan for støyhåndtering for Abu Dhabi: *Noise Management Masterplan for the Emirate of Abu Dhabi* og har i perioder fungert som rådgiver for Verdens helseorganisasjon (WHO), Den internasjonale organisasjonen for sivil luftfart (ICAO), Det europeiske byrå for flysikkerhet (EASA) og Federal Aviation Administration (FAA). Han er medlem av EUs Noise Expert Group (støy-ekspert-gruppe).

I 2007–2010 ledet han det EU-finansierte prosjektet «Market-based Impact Mitigation for the Environment» (MIME) (Budsjett: seks millioner Euro).

Han er fagfellevurderer (*reviewer*) for flere fagtidsskrifter og sitter i redaksjonsrådet for *Noise and Health : a Bimonthly Inter-disciplinary International Journal.*

I periodene 1974–1978 og 1997–2003 var han leder for Norsk Akustisk selskap.

Marthe Gjestland og Truls Gjestland under supperevyen, UKA 2019 Foto: Kj. Lie

Utenomfaglige aktiviteter
-------------------------

I tillegg til å være en anerkjent forsker med oppdrag over hele verden, er Gjestland aktiv som frivillig innenfor flere felt og organisasjoner. Han har hatt styreverv i Andelslaget Tapir, Studentersamfundet i Trondhjem, Trondhjems Skiklub og Olavsgruvas venner på Røros. Han er hedret med æresmedlemskap i alle de tre sistnevnte organisasjonene.

### Studentersamfundet i Trondhjem

Gjestland er en kjent mann i Studentersamfundet i Trondhjem. Han har vært medlem av Studentersamfundets Interne Teater (SIT) siden 1963, blant annet som skuespiller i flere UKE-revyer og «supperevyer». Han har vært formann i Samfundet, finansstyreformann, ordfører i Studentersamfundets råd og journalist i Under Dusken, og han var en av grunnleggerne av Studentersamfundets plateselskap.

Han er hedret for sin innsats i Studentersamfundet med livsvarig medlemskap og er tildelt orden av storkors-grad både i SITs orden Den Gyldne Kat og De Sorte Faars Ridderskab, Studentersamfundet i Trondhjems ordenskapittel, som ved sjeldne anledninger tildeler ordener for særlige og utmerkede fortjenester. Pr. 2022 er Gjestland Cantzler i De Sorte Faars Ridderskab.

### Trondhjems Skiklub

Gjestlands ærespris, i form av en kobberbarre, fra OGV i 2016 Foto: Truls Gjestland Han har vært formann i Trondhjems Skiklub i fire år, og han og hans kone, Marthe Gjestland, har utviklet og drevet Gråkallen skileik i Bymarka i Trondheim i mer enn 30 år. De er begge tildelt æresmedlemskap både i skiklubben og i Sør-Trøndelag skikrets av Norges Skiforbund.

### Olavsgruvas venner

Gjestland var i mange år styremedlem i Olavsgruas venner (OGV), som eide Gruvmuseet og Olavsgruva på Røros. Han er utnevnt til æresmedlem av OGV. Han var en av pådriverne til å få utgitt hefter med historisk turistinformasjon om Røros og gruvedriften, og har selv forfattet noen av dem: *Gruvene i Storwartzfeltet*; *Nordgruvfeltet – Falkbergets rike*; *Gruvedrifta i Hessdalen og Dalsbygda*; *Smeltehytter ved Røros Kobberverk* og *Gruvedrifta i Rauhåmmåren og Feragen*. 

OGV ble nedlagt som selvstendig organisasjon i 2017 og ble deretter organisert som en ressurs under Rørosmuseet.

Heder
-----

* 1968 – Livsvarig medlem, Studentersamfundet i Trondhjem
* 2002 – Æresmedlem, East-European Acoustical Association
* 2005 – Æresmedlem, Norsk Akustisk Selskap
* 2010 – Årets støydemper, Norsk støyforening
* 2016 – Fellow, Acoustical Society of America
* 2023 – Distinguished International Member of the Institute of Noise Control Engineering of the United States of America (æresmedlemskap som kan tildeles enkeltpersoner utenfor USA)

### Kongens fortjenstmedalje

I 2023 ble Gjestland hedret med Kongens fortjenstmedalje, spesielt for sin innsats i Studentersamfundet i Trondheim, men også for Skileiken i Gråkallen, og sitt mangeårige yrkesliv i SINTEF.

Referanser og noter
-------------------

1. ↑   www.kongehuset.no[Hentet fra Wikidata]
2. 1 2  «Truls Gjestland». *Bidragsytere*. Besøkt 5. januar 2022.
3. ↑  «Truls T Gjestland - Sustainable Communication Technologies - SINTEF Digital». *SINTEF* **(norsk)**. Besøkt 5. januar 2022.
4. 1 2  Hammeren, Line (11. oktober 2010). «Stamgjesten». *underdusken.no* **(norsk)**. Besøkt 5. januar 2022.
5. ↑  Brink, Mark (red.) (30. juni 2021). «Members of the ICBEN Executive Committee – Term 2021-2023» (PDF). International Commission on Biological Effects of Noise (ICBEN). Besøkt 5. januar 2022.
6. ↑  Gjestland, Truls; Al-Rayyes, Yahya (2009). «Community Noise in The United Arab Emirates». Internoise 2009 (konferanse-paper). Besøkt 13. januar 2022.
7. ↑  «Plan mot støy i Abu Dhabi». *Gemini.no*. 24. februar 2010. Besøkt 13. januar 2022.
8. ↑  «Register of Commission expert groups and other similar entities». *ec.europa.eu*. Besøkt 6. januar 2022.
9. 1 2  «Truls Gjestland – AAAA 2021 Budapest» **(engelsk)**. Arkivert fra originalen 6. januar 2022. Besøkt 6. januar 2022.
10. ↑  «MIME - Market-based Impact Mitigation for the Environment». *SINTEF* **(norsk)**. Besøkt 13. januar 2022.
11. ↑  «Noise and Health». 2007. ISSN 1463-1741. Besøkt 13. januar 2022.
12. ↑  Supperevyene oppsto under UKA 1997. De spilles annethvert år, under UKA. Supperevyene er revyer i et enklere format enn UKE-revyene. Publikum blir servert suppe og får se høydepunkter fra tidligere UKEr. Revyene spilles i Studentersamfundet.
13. ↑  «Studentersamfundets Interne Teater». *sit.samfundet.no*. Besøkt 28. mai 2023.
14. ↑  «De Sorte Faars Ridderskab - Studentersamfundet i Trondhjem». *dsfrs.samfundet.no*. Besøkt 28. mai 2023.
15. ↑  «De Sorte Faars Ridderskab - Studentersamfundet i Trondhjem». *web.archive.org*. 8. desember 2015. Archived from the original on 8. desember 2015. Besøkt 5. januar 2022. CS1-vedlikehold: Uheldig URL (link)
16. ↑  Rabås, Kjerstin (6. januar 2018). «(+) Ekteparet Marthe og Truls har tatt fatt på sin 28. sesong i skileiken». *adressa.no*. Besøkt 5. januar 2022.  *Tilgang krever pålogging*
17. ↑  Tweet, Publisert 22 10 2021 Del artikkel:. «Skikretstinget 2021». *Skiforbundet* **(norsk)**. Besøkt 5. januar 2022.
18. ↑  «Nr 2/mai 2017 Årg. 18. Redaksjon Redaktør: Gisle Rø, til Innhold - PDF Gratis nedlasting». *docplayer.me*. Besøkt 13. januar 2022.
19. ↑  Gjestland, Truls (1996). *Nordgruvfeltet ved Røros - Falkbergets rike*. Olavsgruvas venner.
20. ↑  Gjestland, Truls (1997). *Gruvedrifta i Hessdalen og Dalsbygda*. [Røros]: Olavsgruvas venner.
21. ↑  Gjestland, Truls (1995). «Gruvedrifta i Rauhåmmåren og Feragen». Olavsgruvas venner. Besøkt 13. januar 2022. «Min interesse for Røros og virksomheten ved Røros Kobberverk skyldes dels miljøet rundt Olavsgruva og Solskinnshytta til Bergstuderendes Forening, men kanskje også at min tipp-tipp-tipp-tipp-tipp-tipp oldefar, Johannes Irgens, var direktør ved Kobberverket 1651–59. Trondheim 1. mars 1995 Truls Gjestland»
22. ↑  «Olavsgruvas venner - Rørosmuseet». *rorosmuseet.no* **(norsk)**. Besøkt 13. januar 2022.
23. ↑  Studentersamfundet i Trondhjem. FS-boka 23. Besøkt 27. mai 2023
24. ↑  «Æresmedlemmer». *www.norskakustiskselskap.org*. Arkivert fra originalen 5. januar 2022. Besøkt 5. januar 2022.
25. ↑  «STØYFRI DAG: INVITASJON TIL SEMINAR OG PRISUTDELING / Artikler - Norsk forening mot støy». *stoyforeningen.no*. Besøkt 5. januar 2022.
26. ↑  Centre, Acoustics Research (16. juni 2016). «Truls Gjestland, Fellow of the Acoustical Society of America». *Acoustics Research Centre* **(engelsk)**. Besøkt 5. januar 2022.
27. ↑  «Distinguished International Members». *Institute of Noise Control Engineering* **(engelsk)**. Besøkt 4. desember 2023.
28. ↑  «Tildelinger av ordener og medaljer». *www.kongehuset.no* **(norsk)**. Besøkt 16. mars 2023.
29. ↑  Råen, Truls August (16. mars 2023). «Mottok Kongens fortjenstmedalje: – Fryktelig glad». *adressa.no* **(norsk)**. Besøkt 16. mars 2023.

Eksterne lenker
---------------

* «Nye æresmedlemmer i Trondhjems Skiklub». Besøkt 5. januar 2022.  Presentasjon av Marthe Gjestland og Truls Gjestland som æresmedlemmer på Trondhjems Skiklubs Facebook-side. Besøkt 5. januar 2022

|  |  |
| --- | --- |
| Oppslagsverk/autoritetsdata | CRIStin
 |